text:
Fíggjarmálaráðið skilir ikki álvaran
19-11-2017 - 11:07 - Jóanis Albert Nielsen
Vit hava nú í tríggjar dagar samráðst og víst góðan vilja at finna semju, hóast Fíggjarmálaráðið í stóran mun ikki hevur viljað flutt seg.
Nú semingsuppskot fyriliggur, mugu vit harmast um, at hetta uppskotið ikki gevur okkara limum lønarlyftið, ið vit eiga at fáa.
Samráðingarnar hava als ikki tikið hædd fyri okkara krøvum. Tað ganga upp til 8 ár, áðrenn nógvir av okkara limum fáa ágóðan av teimum batum, ið Fíggjarmálaráðið skjýtur upp.
Okkara krav er sum áður, at okkara limir fáa eitt lønarlyft, ið merkist her og nú, so sjúkrarøktarfrøðingar fáa eitt lønarlag, ið er á støði við aðrar fakbólkar við somu útbúgvingarlongd og ábyrgd.
Svarið er eitt uppskot, ið viskar burtur allan starvsaldur hjá okkara limum við einum pennastroki. Tað er greitt, at einki fakfelag kann góðtaka, at limir, ið ábyrgdarfult hava røkt sítt starv í nógv ár, missa allan vunnan starvsaldur.
Tað er vorðið okkum greitt, at Fíggjarmálaráðið ikki tekur okkum í álvara, og at viljin at rætta søguliga skeivleikan als ikki er til staðar.
Okkara limir uppliva hvønn dag, hvussu arbeiðssteðgurin ávirkar sjúklingarnar á føroysku sjúkrahúsunum. Men undir samráðingunum er tað vorðið greitt fyri okkum, at Fíggjarmálaráðið hvørki tekur arbeiðssteðgin, okkara limir ella sjúklingin í álvara. Vit kunnu ikki longur standa og hyggja at, meðan støðan bara versnar.
Tí kenna vit okkum noydd at herða arbeiðssteðgin, og fráboða tí arbeiðssteðg fyri allar sjúkrarøktarfrøðingar á Landssjúkrahúsinum, Suðuroyar Sjúkrahúsi og Klaksvíkar Sjúkrahúsi galdandi frá týsmorgni 21. november kl. 7:00. Tá verða eisini øll undantøk tikin aftur.
Hetta verður gjørt fyri at fáa Fíggjarmálaráðið at skilja álvaran.


c: text/html

text:
Árligi limafundur felagsins verður týskvøldið 12. apríl 2016 kl. 20.00
í kirkjukjallaranum í Christianskirkjuni, Klaksvík. Nógv ymiskt er á skránni, millum annað luttekur, landsstýriskvinnan í mentamálum, Rigmor Dam, á fundinum.
Skráin á limafundinum er sambært viðtøkunum:
1. Velja fundarstjóra og fundarskrivara.
2. Frágreiðing frá arbeiðinum og framtíðarætlanir.
3. Kunning um fíggjarviðurskifti.
4. Ásetan av limagjaldi.
5. Velja tveir stýrislimir (triðja hvørt ár).
6. Ymist.
Allir limir, ið hava goldið árliga limagjaldið, hava atkvøðurætt á limafundinum við einari atkvøðu hvør.
Avgerðir á limafundinum verða tiknar við vanligum meiriluta. Stýrið ger av, hvussu atkvøtt verður.
Andakt við Jógvani Fríðrikssyni, biskupi og forseta í Bíbliufelagnum.
Nýggj og spennandi tíðindi frá Sameindu Bíbliufeløgum (United Bible Societies - UBS).
Landsstýriskvinnan í mentamálum, Rigmor Dam, ber fram heilsu og sigur nøkur orð.
Eisini verður orðaskifti um tørv og framtíðarætlanir hjá Bíbliufelagnum. Upplegg til orðaskifti við Hallgerð Akurstein.
Eftir limafundin sigur Hilda Viderø frá, um stuðul frá Bíbliufelagnum til Bíbliur á Filipsoyggjunum og í Pakistan.
Sangur við Tórhild Bjarkhamar og Ingu Jensen. Eisini syngur kórið í Christianskirkjuni.
Til ber at seta seg sum lim á limafundinum ella her.
Veri væl møtt.
Bergur D. Joensen Ásbjørn Jacobsen
formaður aðalskrivari

robotstxt: allowed

filter: keep


text:
Í gjár - mikudagin 5. apríl - varð sáttmáli um umbygging av nýggja tænastuskipinum “MS Róland” undirskrivaður av MEST og Bakkafrost.
Eftir at skipið er umbygt, verður møguleiki at avlúsa laksin við somu skipan, sum verður brúkt umborð á “MS Martin”.
Tað veit heimasíðan hjá Bakkafrosti at siga í dag. Lagt verður aftrat, at við hesi skipan verður laksurin tikin umborð, baðaður í flógvum sjógvi, og síðan verður fiskurin settur út aftur í ringin.
- Eins og hetta er ein effektivur viðgerðarháttur, er hetta eisini í tráð við grønu strategiina hjá Bakkafrost at sleppa undan at brúka evnafrøðilig evni til avlúsing.
Umframt nevndu útgerð verða fýra kranar settir umborð á “MS Róland”, soleiðis at til ber at gera aðrar tænastuuppgávur í samband við alibrúkini.
- Vit fegnast um, at skipasmiðjan Mest hevur verið kappingarfør at loysa hesa uppgávuna, og tað er gott fyri bæði føroyska samfelagið og Bakkafrost, at arbeiðið verður gjørt í Føroyum - av føroyskum veitara.
Tað siga tey á Bakkafrost, sum ynskja at brúka føroyskar veitarar, tá hesir eru kappingarførir í mun til góðskuna og kostnaðin. Soleiðis vil samtakið eisini vera við til skapa so stór virðir sum gjørligt í føroyska samfelagnum.
- Arbeiðið at umbyggja “MS Róland” skal eftir ætlan verða liðugt í juni mánaða, verður lagt aftrat.


text:
Her er eitt minni, ein souvenir, frá tónleikafestivalinum Við Múrin í 2009. Nú hoyrist, at aðrir eigarar, men undir sama navni, bjóða somu uppliving á sama stað, uttandura tónleik á bønum í Kirkjubø.
Karmarnir eru upplagdir og nærmast sjálvsagdir, fæst loyvi til endamálið. Hvussu innihaldið og upplivingin fer at verða, man bara tíðin fara at vísa.
Á heimasíðini siga teir báðir, Rói B. Poulsen og Helgi D. Michelsen, at tað var ikki av tilvild, at valið fall á Kirkjubø. - Vit vita frá øðrum festivali, ið áður hevur verið, og, sum ber sama heiti, at staðið er sera væl egnað til festival. Hóast Við Múrin 2015 ber sama sama heiti og fer fram í sama staði, er talan um ein annan festival, við øðrvísi konsepti og øðrum fyriskiparum, siga teir baðir.
- At savna føroyingar á einum søguligum stað til ein føroyskan tónleika- og mentanarfestival er bara “spot on “. Føroyska náttúran og umhvørvið í Kirkjubø skapar hugna millum fólk, siga Rói og Helgi. Og er veðri við teimum, so hava teir í hvussu er rætt. Men er tað øvugta galdandi, so er altíð keðiligt at vera á uttandura festivali í føroyska summarinum.
- Málið er, at tónleika- og mentanarfestivalurin hevur kjølfesti í føroyskari mentan og tónleiki, við einari so miki áhugaverdari skrá og góðsku, at festivalurin verður ein av landsins størstu tónleikastevnum og markerar Tórshavnar kommunu, sum mentanar- og tónleikahøvuðsstað. Festivalurin er í tríggjar dagar, frá hósdag til sunnudag. Skulu vit siga tað sjálvir, er hetta helst allar feitasta tjaldingarpláss í Føroyum!
Ikki hissini mál og eydnukrøv at seta sær sjálvum og høvuðsstaðnum.
Men nú er so boðað frá enn einum føroyskum tónleikafestivali í avmarkaða summarmarknaðinum. Livst, so spyrst. Hiðani frá skulu øll góðynski verða veitt hesi ætlan, sum er í teim bestu føroysku kørmum, tá umræður pallframførðslu, men ikki tá tað snýr seg um atkomuviðurskifti, sum neyvan eru trengri nakrastaðni í landinum.


text:
mikudagur, 24. oktober 2007
Marnar Pattinson
Í samband við at kappingin í Formuladeildini endar leygardagin, bjóðar NSÍ til veitslu kl. 18.00 leygarkvøldið í ítróttarhøllini í Runavík
Í samband við at kappingin í Formuladeildini endar leygardagin, bjóðar NSÍ til veitslu kl. 18.00 leygarkvøldið í ítróttarhøllini í Runavík. Har verður smyrjibreyð, kaffi, te og køkur at fáa. Møguleiki verður eisini at keypa drykkivørur.
Á skránni verður felagssangur o.a. undirhald. Tann árliga uppboðssølan av leikarablusum verður eisini, har til ber at ogna sær eina blusu hjá onkrum av hetjum okkara á gull-liðnum. Viðmerkjast skal, at privatfólk mugu gjalda kontant, ímeðan fyritøkur kunnu keypa uppá rokning.
Av tí at høllin skal nýtast til Faroe Expo dagin eftir, endar veitslan í høllini kl. 24.00, men heldur fram í Støkk-høllini, har góður dansur verður.
Øll eru vælkomin!


text:
Endamálið er at gróðurseta eina viðarlund í tilknýti til Ítróttardepilin við Stórá, bæði fyri at skapa lívd og fyri at fríðka um økið.
Landsskógarvørðurin skrivaði m.a. soleiðis um verkætlanina:
“Lendið er sera vælegnað til gróðurseting av eini munagóðari viðarlund, jørðild er djúpt (áskotsjørð frá bóltvøllinum) og gott, og lendið er væl avveitt og væl dánað. “
“Gróðurseting av eini viðarlund á hesum staðnum fer í framtíðini at føra við sær, at uttandura brúksvirðið av ítróttarøkinum fer at økjast munandi, so hvørt sum betur lívd kemur á staðið orsakað av trøunum. Samlaða lendið er stórt, soleiðis at møguleikar eru fyri at víðka munandi um viðarlundina við seinni høvi. “
Á heysti 2015 verður byrjað at gróðurseta tær fyrstu 1000 planturnar, ið verða harðfør, skjótvaksandi trø og runnar. Eftir ætlanini verður tað ein blandingur av Sitkaelri, Alaskapíli og Balsamøsp, umframt Kaprifolia og Fuchsia. Eisini verður roynt at planta Sitkagrann.
Næsta ár er tað ætlanin at halda áfram, og m.a. at planta Kontortafura og berberandi runnar og trø, so sum Berberis og Alpuroynir.


text:
Uralsk mál
Heitið uralsk mál hevur verið nýtt síðan fyrst í 19. øld og stavar frá, at meirilutin av nevndu málum verður talaður nærindis Uralfjøllunum – á marknaleiðini millum Asia og Evropa. Keldan til málættina verður hildin at vera antin nærindis Volgabuginum ella í núverandi Hvítarusslandi.
Tann uralska málættin verður vanliga býtt í tvær høvuðsgreinar. Eystara greinin er samojedisk mál, sum verða talað í Siberia, og vestara greinin er tann finsk-ugriska. Henda seinna greinin er á annan bógvin tey eystursjóvarfinsku málini og á hin tann ugriska greinin við teimum báðum ob-ugrisku málunum mansi og chanti og tí nærskylda ungarska málinum. Ungarar búgva nú langt frá sínum málfrændum, tí at forfedrar teirra eru komnir til Miðevropa saman við turkiskum ættbólkum um fyrsta túsundáraskiftið e.Kr. Aðrar finsk-ugriskar greinar eru sámiskt, volgafinskt, mordvinskt og mari og tey permisku málini komi og udmurtiskt. Eystursjóvarfinsku málini eru, umframt tað finska: kareliskt, vepsiskt, votiskt, estiskt og livonskt. Hesi málini minna nógv um hvørt annað bæði í bygnaði og orðfeingi, sjálvt um málini ikki eru sínámillum fatilig sum tey meginnorðurlendsku málini. Líkskapurin stavar í høvuðsheitum frá langari samsøgu. Tey uralsku málini fram við Eystursjónum hava verið eitt mál, tað sonevnda frumfinska, sum í smáum hevur greinað seg sundur. Ein gomul grein av frumfinskum er frumsámiskt, men eystursjóvarmálini eru ein yngri grein av frumfinskum, nevnd fornfinskt.
Tey serkendu drøgini í finska málbygnaðinum hava ment seg í eystursjóvarfinsku eindartíðini.


text:
Væl vald orð
1. Besti hátturin at spáa um framtíðina er at skapa hana sjálvur
2. Tú fær ábyrgd og skyldir, sum tú hevur evni og førleika til
3. Framtíðin kemur av sær sjálvum, men tað ger framburður ikki
4. Tú fær ikki nógvar vinir við at siga sannleikan – hinvegin kanst tú fáa vinir, sum veruliga eru tínir vinir
5. Stor er den der véd. Større er den, der ved, hvor han skal spørre. Piet Hein
6. Gud mildner luften for de klippede får. Det står et sted på frisen i vandrehalen på Christiansborg. "Den onde maler" tænkte vist på de danske skatteydere
7. Eg elski at tosa um einki - tað er tað einasta, sum eg veit nakað um. Oscar Wilde
8. I'm more afraid of bein' nothing than I am of being hurt. Cole Trickle
9. Ein verður ikki mátaður eftir, hvussu leingi ein livdi, men hvat ein avrikaði, meðan ein livdi
10. Tú varð føddur sum ein orginal – vil tú liva og doyggja sum eitt kopi?
11. Nógv siga, at tað skal hepni til at vinna. Jú meira eg venji, tess hepnari føli eg meg. Bjørn Borg
12. En politiker bliver ikki valgt efter resultater eller hvad han har lavet, men efter hvad vedkommende vil fremover. Morten Østergaard, Radikale Venstre
13. Ein landsfaðir ella fólksins persónur er ein sterkur, støðufastur, væl tosandi, álitisvekjandi og væl dámdur politiskur leiðari í einum landi. Ein slíkur profilur gerst serliga sjónligur og kemur til sín rætt í førum, har eitt land fer gjøgnum eina kreppu, landasorg o.a.
14. Hvis du skal have et frit marked, så skal du beskytte friheden på markedet. Og du beskytter ikke friheden på markedet, hvis markedet i virkeligheden går ud på, at nogle skal maksimere nogle enorme indtægter på manges bekostning.
Det er den økonomiske friheds paradoks, som jeg er inde på der. Du kan ikke have økonomisk frihed, hvis ikke du har en overvågning og regulering af friheden - for ellers forsvinder friheden.
- Danski politikarin Per Stig Møller í einari radiosamrøðu við P1 tann 8. januar 2001
15. Modvind er en god ting, - når man skal den anden vej. Storm P.
16. Tað besta ein politikari kann koma út fyri er at fáa góða og nógva umrøðu í fjølmiðlunum, og tað ringasta hesin kann koma út fyri er at fáa ringa og onga umtalu í fjølmiðlunum. Hetta merkir, at ein politikari ikki kann verða fjølmiðlar og aðrar samskiftismiðlar fyri uttan. Arbeiðast skal hart fyri at fáa góða og nógva umrøðu.
17. Sannleikin hevur tað oftani við at vera heftur at væltalandi ella tungusnildum fólkum, og ikki fakta, greiningum og sakligum grundgevingum.
18. When you´re finished changing, you´re finished. Benjamin Franklin
19. Fólk lurta vanliga eftir hvør øðrum fyri at skilja, læra og/ella fyri at svara aftur - politikarar lurta oftast eftir sær sjálvum og fyri at svara aftur
20. Orðið vælferðarsamfelag er sett saman av tveimum orðum: vælferð og samfelag. Vælferð er at “fara væl” og í yvirførdum týdningi merkir tað ... at ein fær eina góða ferð. Sostatt er politiska avbjóðingin at innrætta og skipa eitt samfelag, har felagsskapurin og fólkið hevur tað gott, trívist og mennist. Vit vilja sostatt uppnáa lívsdygd við einum vælferðarsamfelag og vilja tryggja okkum móti fátækradømi. Vit kunnu leggja afturat, at vælfærð, sum bara er fyri tey fátæku er ein vánalig vælferð. Tí má ein vælferðarskipan seta sær hægri mál og merkjast fyri allar borgarar í einum samfelag.


text:
Felagið varð stovnað 28. mai 2009. V-tal 585432
Endamál felagsins er:
Um tú tekur undir við endamáli felagsins, og ynskir at stuðla arbeiði okkara, so eru vit ógvuliga takksom.
Um tú ynskir at gerðast limur í felagnum, so ber til at senda teldupost til: danjal@travel.fo
Limagjald og fíggjarligur stuðul kann gjaldast inn á eina av hesum konti.
Bank Nordik 6460 181 239 6
Betri Banki 9181 154 694 7
Norðoya Sparikassi 9865 104 173 2
Suðuroyar Sparikassi 9870 409 737 9
Viðmerk: Limagjald ella stuðul.
Skriva navn títt, adressu, telefonnr. og teldupost.
Limgjaldið er um árið:


text:
Wrath of the Righteous
Sir Kap Gash
Description:
Bio:
Sir Kap Gash er ein paladin og hevur altíð ynskt at vera ein paladin. Sir Kap Gash ein ein stein risi, og ein serliga stórur ein av slagnum. Hann kemur frá eini stammu, ið mest savnar seg um seyð, hestar og av og á hevur samband við tey menniskju, ið búgva nærhendis.
Kap Gash fann skjótt útav, at Iomedae er ein awesome gudur, og gjørdi av at tilbiðja hana og fara til eitt tempul eini 400 kilometrar frá staðnum, ið stamma hansara helt til. Tá hann hevði sannført vaktarmennirnar um, at hann ikki ætlaði at eta teir, var hann vælkomin og var har næstu nógvu árini, at læra alt hann kundi um Iomedae og at vera ein paladin.
Størsta hóttanin móti heiminum er Worldwound, og tit eru størstu hetjurnar, ið berjast móti óndskapinum í Worldwound. Tí helt Sir Kap Gash eisini, at tað er natúrligt, at hann, ið er heimsins størsti paladin hjá Iomedae, kom til tykkum at berjast móti óndskapi.


text:
Vísindavøkan nærkast
Granskingarráðið skipar fyri Vísindavøku fríggjakvøldið 26. september klokkan 19.30. Vísindavøkan verður í áhugaverdu framsýningarhølunum hjá Náttúrugripasavninum á Debesartrøð í Havn.
Tað verða Eyðun Andreassen, professari, Maria Skaalum Petersen, Ph.D. lesandi og Dánjal Jákup Jacobsen, Ph.D. og stjóri, sum fara at greiða frá um, hvat tey fáast við í síni gransking.
Eyðun Andreassen er professari á Fróðskaparsetri Føroya, har hann granskar í munnligari frásøgulist, í søgnum og ævintýrum umframt í kvæðum. Hann heldur framløgu við heitinum Fólkslig mentan sum granskingarevni.
Maria Skaalum Petersen er Ph.D. lesandi við Syddansk Universitet. Hon heldur framløgu við heitinum Parkinssons sjúka og umhvørvið.
Dánjal Jákup Jacobsen er Ph.D. í sivilverkfrøði og stjóri í fyritøkuni Decision3. Dánjal Jákup heldur framløgu um granskingargrundaða virksemið hjá Decision3.
Tiltakið er fyri alla familjuna. Børnini kunnu t.d. síggja og royna frálíku framsýningarnar um fuglar, fiskar, blómur og annað, sum eru gjørdar klárar til árliga Heystfagnaðin í oktober.
Vísindavøkan er partur av tiltakinum Researchers’ Night, sum hvørt ár verður fyriskipað 4. fríggjakvøld í september í býum kring alt Europa. Endamálið við Researchers’ Night er at økja um áhugan fyri gransking og fyri granskingarúrslitum í samfelagnum.
Við Vísindavøkuni ynskir Granskingarráðið at skapa øktan kunnleika til og áhuga fyri tí, sum fer fram innan føroyska granskingarheimin.
Til ber at lesa meira um tiltakið European Researchers’ Night her.


text:
Sum eitt ítøkiligt úrslit av ferðavinnudegnum síðsta vikuskifti, bjóðar Íverksetarahúsið til fyrilestur í Bókasavninum við Løkin, hóskvøldið 19. apríl við heitinum,
Hvussu kann tín fyritøka marknaðarføra seg betur á netinum?
Hósdagin 19. april. kl. 17.00 bjóðar Íverksetarahúsið til tiltak á Bókasavninum við Løkin í Runavík.
Kom og hoyr meira um marknaðarføring, nýggjastu rákini og fá góð ráð, hvussu tú betrar um tína marknaðarføring.
Fyrilestrarhaldari er Jákup Justinussen. Jákup fæst við ráðgeving innan marknaðarførslu á talgildum miðlum.
Hann hjálpir fyritøkum, stovnum og felagsskapum við, hvussu tey kunnu brúka talgildar miðlar fyri at røkka longur ella selja meira.
Jákup hevur drúgvar royndir við sosialum miðlum, search marketing, tilrættislegging av kampagnum og at framleiða innihald til heimasíður, sosialar miðlar o.a.
Tiltakið er alment og ókeypis og øll eru vælkomin. Tiltakið endar kl. 18.30


text:
Lesoto
Kongsveldið Lesoto (enskt: Kingdom of Lesotho, sesotho Muso oa Lesotho) inni í Suðurafrika, er fjallaland, og tað er einasta land í Afrika, har alt lendið er hægri enn 1000 metrar oman sjóvar. 1. juli 2013 var fólkatalið 1,936,181 í Lesoto [1].
Innihaldsyvirlit
SøgaRætta
PolitikkurRætta
LandafrøðiRætta
BúskapurRætta
Hóast Lesotho er eitt av minstu londunum í heiminum, bert 30 000 ferkilometrar til støddar, eru trupulleikarnir í landinum ómetaliga stórir. Høvuðsorsøkirnar til vánaligu støðuna eru nógvu tilburðirnir av eyðkvæmi, føðslutrot og fátækradømi. Harafturat eru inntøkurnar hjá stjórnini minkaðar nógv seinastu árini orsakað av altjóða fíggjarkreppuni. Landið er millum tey minst mentu londini í heiminum og sambært Global Hunger Index er føðslustøðan í landinum álvarsom [2]. Heimsmatvørufelagsskapin WFP hevur arbeitt í landinum síðani 1965 og samstarvar við stjórnina í Lesoto um at veita skúlanæmingum tvær ókeypis máltíðir um dagin. Familjurnar eru illa fyri fíggjarliga, og børnini verða tí noydd at arbeiða ístaðin fyri at ganga í skúla. Stjórnin í Lesotho hevur sett sær sum aðalmál at minka um hungurin í landinum og hevur somuleiðis nýtt nógva orku seinastu árini at økja um atgongdina til útbúgving. Fíggjarliga støðan í landinum ger tað tórført hjá nógvum børnum at sleppa í skúla.
Týdningarmesta tilfeingið er vatn; síðst í 1990-árunum var byrja at byggja stóra vatnorkuverkætlan, ið enn er í gerð, við tí endamálið at gera Lesoto sjálvbjargið við ravmagni og selja Suðurafrika nógv vatn. Til hon er liðug er Lesoto búskaparliga bundið at ríka grannalandi sínum. Væl ber til at halda geitir í hálendinum í Lesoto. Mest hava teir angorageitir, tí at angoraull er nógv eftirspurd, bæði til klæði og annan vevnað.


text:
Gull 18-26 ár
Nógvar broytingar fara fram, tá ið tú verður 18 ár. Tú verður myndug/ur, kanst taka koyrikort, fært valrætt og fíggjarligan avgerðarrætt.
Gull 1 og Gull 2
Tá ið tú stovnar tær Gullkontu, fært tú tvær kontur, Gull 1 til løn og lummapening, og Gull 2 til samansparing, báðar við høgari rentu.
Tá ið tú verður 18 ár, verður Gull 2 leysgivin í ein mánað. Gull 2 fer hareftir at virka við 12 mánaða uppsagnartreytum, men hevur tó hægri rentu.
Fleiri ymisk gjaldkort
Tá ið tú gerst 18 ár, kanst tú eisini velja millum fleiri ymisk gjaldkort, t.d. Dankort, Visa/Dankort, MasterCard og MasterCard Debit. Hesi gjaldkort kunnu nýtast í sjálvtøkum og handlum bæði í Føroyum og uttanlands og á internetinum. Við MasterCard fært tú eisini fleiri tryggingar.
Dankort, Visa/Dankort og MasterCard Debit kanst tú prýða við egnari mynd.
Tá ið tú bíleggur kortið, tekur tað vanliga í mesta lagi tvær vikur at fáa tað. Er talan um endurbílegging, tekur tað umleið eina viku at fáa tað.
Keypsváttan
Ætlar tú tær t.d. at keypa bil, kanst tú avtala við tín ungdómsráðgeva, at tú fært eina keypsváttan, ið staðfestir, at tú hevur tøkan pening.
Netbankin
Við netbankanum er munandi lættari at avgreiða tíni fíggjarligu viðurskifti, sama um tú ert heima, til arbeiðis ella uttanlands.
Við Netbankanum kanst tú millum annað:
- síggja kontuyvirlit
- síggja saldur
- fáa yvirlit yvir bókingar, sum eru gjørdar
- gera flytingar, hópflytingar og lønarflytingar
- biðja um uttanlandsflyting (SWIFT flyting)
- gjalda rokningar
- gjalda FI-kort, eins og hesi kunnu meldast til GjaldSkipanina
- stovna fastar flytingar
- síggja komandi gjaldingar
- síggja skjalagoymslu
- samskifta við sparikassan umvegis trygt teldupostkervi
Netbankin er ókeypis at stovna, og einki árligt gjald verður tikið fyri netbankan.
Netbankin sum app
Við netbankanum sum app kanst tú altíð avgreiða tíni fíggjarviðurskifti og fáa yvirlit yvir fíggjarstøðuna - sama nær og hvar. Netbankin sum app riggar á snildfon, iPhone ella Android og teldlum.
Skalt tú hava netbankan sum app, mást tú fyrst hava netbankaavtalu. Við netbankaavtaluni meldar tú til netbankan sum app.
Bílegg eitt ungdómsprát
Eru ivamál, ella kundi tú hugsað tær at vitað meiri um tænastur okkara, ert tú altíð vælkomin at seta teg í samband ungdómsráðgeva tín og bíleggja eitt ungdómsprát. Saman við ungdómsráðgeva tínum kanst tú fáa yvirlit og góða ráðgeving um, hvussu tú lættliga kanst greiða tíni fíggjarligu viðurskifti, tá ið talan er um útbúgving, ella okkurt skal keypast, t.d. bilur, telda og innbúgv. Ella um tú skalt út at ferðast, flyta heimanífrá, giftast, keypa grundstykki, byggja, keypa hús, keypa íbúð ella okkurt heilt annað.
Samband
Tú ert altíð vælkomin inn í sparikassan at tosa við okkum, ringja á tel. 475000 ella senda einum av ungdómsráðgevunum ella ns@ns.fo eitt teldubræv.


text:
Drunnhvíti
Drunnhvítin (frøðiheiti - Hydrobates pelagicus) er ein lítil svartur sjófuglur, ið livir nærum alt lív sítt á víðum havi og bert kemur á land í bútíðini.
Drunnhvítin er sera tevsamur, og hjálpir tað honum at finna føðsluna og um náttina reiðrið, tá ið hann kemur inn aftur av havi. Á landi sæst hann bert á reiðurstaðnum, ið vanliga er í onkrari urð.
Innihaldsyvirlit
Útsjónd[rætta | rætta wikitekst]
Drunnhvíti er svartur um allan kroppin uttan á drunninum. Hann er hvítur, so fuglurin ber navnið við sær. Danir nevna hann stormsvale, tí at hann við sínum spísku og smølu veingjum líkist svala og ofta sæst aftan á illveður. Orðið stormur er eisini uppií navninum á mongum øðrum málum. Sermerkta skrápsnevið saman við fitjufótum hansara ger, at eingin kann mistaka hann fyri svala.
Drunnhvíti er sum grátítlingur til støddar og er millum minstu fuglar, ið liva úti á havi. Hann er 16 cm til longdar, flogið er 37 cm og hann vigar um 27 g.
Útbreiðsla og flyting[rætta | rætta wikitekst]
Eitt av heimsins størstu drunnhvítabølum er at finna í Nólsoy, mett til 100 000 pør. Drunnhvíti eigur ymsastaðni í Føroyum, tó mest í Urðini í Nólsoy. Summi meta, at ongastaðni í heiminum er so nógvur drunnhvíti til sum har. Útbreiðsla hansara er millum Lofot, Ísland og Skotland. Føroyski stovnurin er samanlagt mettur til 250 000 pør. Tað er eisini í Nólsoy, at flestu drunnhvítar eru merktir. Her í Føroyum eru um 30 000 drunnhvítar ringmerktir, og vita vit tí, at teir halda til á havinum uttan fyri Suðurafrika. Ein av heimsins elsti kendi drunnhvítum varð fangaður í Nólsoy, 31 ár eftir at hann varð merktur á Foula í Hetlandi.
Føði og verping[rætta | rætta wikitekst]
Føðin er m.a. æti (á útlendskum kril), smáir fiskar og høgguslokkur, sum hann tekur í vatnskorpuni.
Hjá drunnhvítum er árliga gongdin tann, at fyrstu fuglarnir koma higar seinast í mai. Í juli – august verpa teir reiðiliga stórt, hvítt (og brúnblettut) egg (um 7 g), sum teir bøla í góðar 5 vikur. Pisan fær føði hvørja nátt í uml. sjey vikur og gerst so spikafeit. So rýma tey gomlu, og millum átta og tólv dagar seinri er hon lætnað so mikið, at hon sleppur á flog og kann halda leið sína suður um Afriku. Tvey ár seinri kemur hon aftur og fer at reiðrast trý til fýra ára gomul.
Fíggindar[rætta | rætta wikitekst]
Rottan er ringasti fíggindin. Tó kunnu eisini másar og kjógvar taka nakað av gomlum fugli, og er hetta helst ein orsøkin til, at drunnhvítin oftast kemur í land, tá ið myrkt er. Onkustaðni er heimakettan eisini ein hóttan.
Eins og annar skrápsfuglur verjir drunnhvítin seg við at goysa spýggju eftir tí, ið kemur ov nær, og sermerktur roykur gongur at hesum fugli – eins og hjá øðrum skrápsfugli.
Slóðir[rætta | rætta wikitekst]
Kelda[rætta | rætta wikitekst]
- Stamps.fo (eftir Jens-Kjeld Jensen)


text:
Býráðsfundur 27. apríl, kl. 17.00 í Skála skúla
Býráðslimir: Tórbjørn Jacobsen, Terje B. Vestergaard, Helgi Lamhauge Petersen, Hans Jákup Johannesen, Etly Nord Højgaard, Kári Egholm Jacobsen, Jonhard Danielsen, Jonnhild Reynholdsdóttir, Jóhan Vest, Kristian Gaardbo og Selinda í Heiðunum
Varalimir: Sæunn Ólavsdóttir Hansen
Ikki møtt: Etly Nord Højgaard og Kári Egholm Jacobsen
42/17: MAP Arkitektar søkja vegna Innara Miðhaga um byggiloyvi til nýggja rætt á matr. nr. 58a, Skála bygd.
Økið sum ætlanin er at byggi rættina á, liggur í E1 øki (Inngarðs øki), sum liggur beint uppat E2 øki (uttangarðs øki).
Tekniska deild mælir til at markið millum E1 og E2 øki omanfyri bátahylin, verður flutt 200 m suðureftrir. Landsverk hevur givið loyvi til, at rættin verður bygd við ávísum treytum.
-Byggi- og býarskipanarnevndin mælir til at taka undir við tilmælinum frá Teknisku deild.
-Býráðið hevur á fundi 27/4-2017 samtykt at taka undir við tilmælinum frá Byggi- og býarskipanarnevndini.
43/17: Umsókn um byggiloyvi til bilhús á matr. nr. 276ab Glyvra bygd.
Bilhúsið sum søkt verður um at byggja, er munandi størri enn byggisamtyktin loyvir. Smb. Kap. 1, § 10 kann byggivaldið geva smávegis lættar frá ásetingunum í byggisamtyktini.
-Byggi- og býarskipanarnevndin mælir frá at játta byggiloyvi, tí nevndin metir ikki, at talan er um smávegis frávik.
-Býráðið hevur á fundi 27/4-2017 samtykt at taka undir við tilmælinum frá Byggi- og býarskipanarnevndini.
44/17: Umsókn um byggiloyvi til at byggja afturat av uppíbygningi á matr. nr. 101 Tofta bygd.
Tað sum søkt verður um loyvi at byggja afturat uppíbygninginum á matr. nr. 101 í Runavík er 29 m2 og er innanfyri loyvda markið fyri bygging á grundstykkinum. Longdin móti granna verður 10,5 m. Smb. Byggisamtyktini skal longdin av bygningi móti grannamarki ikki verða meira enn 8 m.
Hæddin á bygninginum er 2,6m. Smb Byggisamtyktini skal hann ikki verða meira enn 2,5m.
-Byggi- og býarskipanarnevndin mælir til at játta byggiloyvi, tí nevndin metir, at talan er um smávegis frávik. Málið skal sendast eigarunum av matr. nr. 102 Tofta bygd til grannahoyring.
-Býráðið hevur á fundi 27/4-2017 samtykt at taka undir við tilmælinum frá Byggi- og býarskipanarnevndini.
45/17: Møgulig broyting av býarplani og byggisamtykt á Skála.
Í samband við ætlanini hjá P/F Mest at inniloka dokkini á Skála, verður neyðugt at broyta ásetingarnar fyri D22 øki á Skála um umsóknin skal kunna játtast.
Tekniska deild mælir til at skipa fyri einum borgarafundi á Skála, har Mest greiðir frá ætlanini og at gjørd verður ein serstøk byggisamtykt fyri byggingina.
-Byggi- og býarskipanarnevndin mælir til at borgarafundur verður hildin á Skála um miðjan mai um byggiæltanina hjá P/F Mest.
-Vinnu- og havnarnevndin mælir til at taka undir við tilmælinum frá Byggi- og býarskipanarnevndini. Eisini verður mælt til at biðja P/F Mest um at koma við visualisering frá Skála skúla og norðureftir og frá Akkersvík og suðureftir.
-Býráðið hevur á fundi 27/4-2017 samtykt at taka undir við tilmælinum frá Byggi- og býarskipanarnevndini og Vinnu- og havnarnevndini. Samtykt varð, at borgarafundur verður á Skála 23/5-2017 um ætlanina hjá P/F Mest.
46/17: Sersamtykt fyri byggiøki við Blikagøtu
Osbjørn Jacobsen, arkitektur hevur gjørt eitt skitsuuppskot um hvussu komandi útstykkingin við Blikagøtu kann skipast, soleiðis at mest fæst burturúr økinum.
Tekniska deild mælir til, at støða verður tikin til, um haldast skal fram við fyriliggjandi uppskoti.
-Byggi- og býarskipanarnevndin mælir til, at Osbjørn Jacobsen heldur áfram og kemur við lidnum uppskoti til fundin í juni og at tá verður farið undir at projektera.
-Býráðið hevur á fundi 27/4-2017 samtykt at taka undir við tilmælinum frá Byggi- og býarskipanarnevndini.
47/17: Losjan Vitin á Skála søkir um stuðul til at skifta vindeygu og hurðar.
Søkt verður um stuðul til tilfar til útskiftan av vindeygum og hurðum í bygningi teirra, so at bygningurin kann nýtast til ungdómsvirksemi, tónleik, bingo, hugnakvøld v.m.
-Mentanarnevndin mælir til at játta 71.218 kr. til vindeygu og hurðar.
-Býráðið hevur á fundi 27/4-2017 samtykt at taka undir við tilmælinum frá Mentanarnevndini.
48/17: Búnaðarstovan sendir umsókn um grundstykki í Skálafirði til ummælis.
Búnaðarstovan sendir umsókn frá Kelduni í Skálafirði til ummælis, har søkt verður um loyvi at keypa 20.000 m2 av hagapartinum Skálafjall.
Teknisku deild vísir á, at um umsóknin verður viðmæld, er ikki longur møguleiki fyri bygging av fótbóltshøll á hesum økinum, sum einaferð ætlað.
-Mentanarnevndin mælir til at «leysgeva» økið til annað endamál enn fótbóltsvøll.
-Byggi- og býarskipanarnevndin mælir til at viðmæla umsóknini frá Samkomuni Kelduni.
-Býráðið hevur á fundi 27/4-2017 samtykt at taka undir við tilmælinum frá Byggi- og býarskipanarnevndini.
49/17: 2. viðgerð av eykajáttan til nýtt tak á Glyvra skúla.
Nú tilboðini uppá at skifta takið á bygninginum móti suðri eru innkomin, er lægsta tilboðið 257t kr. hægri enn avsett er á fíggjarætlanini til arbeiðið.
Mælt verður til at 300t kr verða fluttar av RS 751 (íløga í havnalag) til RS 413 (íløga í skúlabygningar) so arbeiðið kann verða gjørt í ár.
-Vinnu- og havnarnevndin tekur undir við at 300t kr. verða fluttar frá RS 751 til RS 413.
-Fíggjarnevndin tekur undir við at flyta 300t kr. av RS 751 til RS 413.
-Býráðið hevur á fundi 30/3-2017 samtykt at taka undir við tilmælinum frá Vinnu- og havnarnevndini og fíggjarnevndini.
50/17: Umsókn um fíggjarlinga stuðul til nordiska verkætlan.
Søkt verður um stuðul til nordiska verkætlan um nordiska mytologi
-Mentanarnevndin mælir til at stuðla verkætlanini við ókeypis leigu í Løkshøll
-Býráðið hevur á fundi 27/4-2017 samtykt at taka undir við tilmælinum frá Mentanarnevndini.
51/17: Ársroknskapurin hjá Skálafjarðar kommunala Sløkkiliði fyri 2016.
-Fíggjarnevndin mælir til at góðkenna ársroknskapin fyri Skálafjarðar kommunala Sløkkilið fyri 2016.
-Býráðið hevur á fundi 27/4-2017 samtykt at taka undir við tilmælinum frá fíggjarnevndini.
52/17: Val av nýggjum kommunalum umboði í nevndina fyri Fornminnisfelagið Forna.
Helgi Lamhauge Petersen heitir á býráðið um at velja annan nevndarlim fyri seg í nevndini í Fornminnisfelagnum Forni.
-Býráðið hevur á fundi 27/4-2017 samtykt at velja Selindu í Heiðunum sum nevndarlim og Etly Nord Højgaard um varalim í nevndini fyri Fornminnisfelagið Forna.
53/17: Val av nýggjum nevndarlimi í Skálafjarðar kommunala Sløkkilið.
Helgi Lamhauge Petersen heitir á býráðið um at velja annan nevndarlim fyri seg í Skálafjarðar kommunala Sløkkilið.
-Býráðið hevur á fundi 27/4-2017 samtykt at velja Jonhard Danielsen í nevndini fyri Skálafjarðar kommunala Sløkkilið.
54/17: Framtíðar frítíðaransing í Runavíkar kommunu.
Við vaksandi barnatalinum, sum hevur verið seinastu árini, verður neyðugt at planleggja hvussu framtíðar frítíðaransingin (í løtuni frá 0-2 flokk) skal skipast, tí plásstrot kemur at verða í verandi kørmum.
-Trivnarnevndin mælir til at seta ein arbeiðsbólk at koma við tilráðing um hvussu frítíðarskúlatilboðini eiga at skipast í framtíðini. Í nevndini skulu verða umboð frá Frítíðaransingini og skúlunum í Rituvík og á Skála. Arbeiðið skal verða liðugt í heyst.
-Býráðið hevur á fundi 27/4-2017 samtykt at taka undir við tilmælinum frá Trivnaðarnevndini.
55/17: Uppnevnan av grundsformonnum til hvalvágna í Skálafirði.
Sýslumaðurin biður um uppskot til uppnevnan av grindsformonnum fyri fyribils góðkendu hvalvágna í Skálafirði.
-Býráðið hevur á fundi 27/4-2017 samtykt at skjóta upp 4 grindsformenn og 2 varamenn til fyribils góðkendu hvalvágna í Skálafirði.
56/17: Val av hegnsýnisnevndum fyri Skála/Skálafjørð, Funningsfjørð/Elduvík, Funning og Oyndarfjørð.
-Býráðið hevur á fundi 27/4-2017 samtykt at taka undir við uppskotinum frá Byggi- og býarskipanarnevndini um val av limum í hegnsýnisnevndirnar fyri Skála/Skálafjørð, Funningsfjørð/Elduvík, Funning og Oyndarfjørð.
57/17: Stuðul til Ungdómshúsið á Toftum.
Nes kommuna sigur frá, at tey hava økt stuðulin til Ungdómshúsið á Toftum og spyr, um Runavíkar kommuna er sinnað at stuðla ungdómshúsinum á Toftum fíggjarliga um so er, at kommunan ikki hevur fingið eitt tilboð til ungdómin.
-Trivnaðarnevndin mælir frá at veita stuðul.
-Býráðið hevur á fundi 27/4-2017 samtykt at taka undir við tilmælinum frá Trivnaðarnevndini.


text:
Torbjørn Trondsen er væl kendur í búskaparfrøði, serstakliga viðvíkjandi virðisøking, marknaðar- og value-chain viðurskiftum í fiskivinnu.
Fyrilesturin í Reykjavík snúði seg um uppboðssølu av fiskirættindum, sum Trondsen eisini veit ein heilan hóp um, tí at hann hevur millum annað verið ráðgevi í Kili hesum viðvíkjandi.
Niðurstøðan av fyrilestrinum er í stuttum at uppboðssølurnar fara at loysa fleiri avbronglað viðurskifti, sum darva sjálvari fiskivinnuni eins og menningini av samfelagnum annars.
- Lættari hjá nýkomnum at sleppa fram at og støðugt bjóða maktini hjá stóru reiðaríunum av
- Effektivur máti hjá samfelagnum (eigaranum) at býta fiskirættindi
- Góður máti at eggja til meira virðisøking og at taka tilfeingisrentu
- Meira rættvíst: øll sleppa fram at og tilfeingisrentan kemur øllum til góða
- Regionalisering av kvotum og avmarkingar í individuellari nøgd kann verja smásamfeløg
- Snið av regulering avgerandi fyri at hon skal eydnast
Fyrilesturin


text:
"Einaferð var tað ... " Soleiðis byrjar so mong søgan; og tað er eisini at vænta, at tá ið orðið 'tað' stendur í eintali, so stendur eisini sagnorðið 'var' í eintali. Men her er kortini so, at stendur tað umrødda, ið var ella er, í fleirtali, so er rætt at seta eisini sagnorðið í fleirtal: "Einaferð vóru tað eini hjún ... " og somuleiðis at benda í persóni: "Tað eri eg, tað er tú".
Umframt orðið 'tað' geldur henda regla eisini fyri orðini 'hetta' og 'hatta' í sambandi við sagnorðið 'at vera' (við og uttan  ), t.d.: "Hetta vóru tíðindini".
Eisini gongur fallið aftur (í tílíkum setningi), eitt nú í hesum døminum: "Eitt var, sum teir ræddust og tað verri enn tarv, tað var 'uppsýnsmenninar."


text:
Stórt fat við skúvum og hakkikjøt
Tilfar
1 pk. pasta skrúvir
1 kg. hakkikjøt
2 pk. róma
1 pk. rivnan ost
Tilber eisini at røra ymiskt uppí kjøtið fyri at fáa meira fyllu t.d. majs, baconterningar, piparfrukt, flustar tomatir osv.
40 minuttir at gera
Uppskriftin er til 1-2 persónar
Mannagongd
Kóka skrúvurnar eftir vegleiðingini á pakkanum.
Meðan skúvurnar kóka steikir tú hakkikjøtið í grýtu. Kryddað kjøtið eftir ynski.
Tá skúvurnar eru kókaðar, sýlar tú vatnið frá og stoytir tær í eitt stórt eldfast fast. Tá kjøtið er stokt, koyrir tú tað o


text:
Ari av Rana
12.02.2018 - 16:21
Ítróttur > Ítróttur > Fótbóltur
Ein dystur verður spældur í ensku Premier League í kvøld, tá meistararnir úr Chelsea taka ímóti botnliðinum West Bromwich Albion.
Eftir sigurin hjá Tottenham á Arsenal leygardagin, er Chelsea dottið niður á fimta pláss á stigatalvuni. Við einum sigri í kvøld fer ríkfelagið tó upp aftur á fjórða plássið. Gongdin hjá Chelsea hevur tó verið vánalig síðstu tíðina. Tveir teir seinastu dystirnir eru endaðir við 0-3 tapi móti Bournemouth og 4-1 tapi móti Watford. Chelsea hevur bert megna ein sigur í seinastu fimm dystunum.
West Bromwich liggur á aftasta plássi í deildini, 7 stig aftanfyri Huddersfield, sum liggur røttu megin niðurflytingarstrikuni. Av seinastu dystunum hevur liðið tapt tríggjar og bert megna ein sigur. Tað verður tí ein torført uppgáva, at skula vinna á sigursvanda felagnum úr London.
Dysturin verður spældur kl. 20.


text:
Ein 12 ára gomul amerikonsk genta stríðist fyri friði!
Niðanfyri er ein røða hjá amerikonsku gentuni Charlotte Aldebron frá 2002. Unga Charlotte helt nógvar røður um hetta mundið, sum allar vóru um avleiðingar av kríggi. Charlotte var tá 12 ár og gekk í sjeynda flokki í Cunningham Middleschool í Presque Isle, Maine. Charlotte hevur búð í fleiri londum í Afrika, Evropa og Karibia, og hon hevur upplivað fleiri ymiskar mentanir og lívshættir. Hon veit, hvussu umráðandi tað er, ikki at vera bangin fyri at siga sína meining um tað, sum er skeivt og órættvíst. Charlotte ynskir frið og tryggleika fyri øll børn, og hon hevur fingið nógva umrøðu í USA fyri sín eldhuga.
Charlotte helt hesa røðuna 26. oktobur 2002 á einari friðarráðstevnu í Augusta, sum er høvuðsstaðurin í Maine. Regnið oysti niður, men uml. 2700 fólk komu at lurta eftir røðuni hjá Charlotte um frið.
“Eg havi sagt mína hugsan fleiri ferðir síðan 11. septembur 2001 (Tá ið World Trade Center í New York varð undir álopi í eini yvirgangsatsókn). Hin 12. februar 2002 skrivaði eg ein stíl um tað amerikanska flaggið, har eg vísti á, hvussu vit mangan tilbiðja flaggið og siga, hvussu errin vit eru av tí, heldur enn at liva upp til tær hugsjónir, sum flaggið stendur fyri. Hin 22. mars greiddi eg starvsfólkunum hjá Snowe senatori frá, at vaksin ikki eru at líta á. Tey eru følsk, tí tey siga okkum børnum, at vit skulu loysa trupulleikar við at tosa saman, meðan tey sjálv drepa menniskju í Afganistan. Tann 28. mars segði eg tað sama beinleiðis við Collins senator. Hon segði mær, at av tí at vit gjørdu innrás í Afganistan, kunnu lítlar gentur nú ganga í skúla og læra at lesa. Tað er eitt løgið val at skula taka: lær at lesa, ella hav eina mammu og ein pápa.
Hin 3. apríl gav heimasíðan CommonDreams.org út mín stíl um amerikanska flaggið. Hann fekk nógva umrøðu og varð prentaður á blað og lisin upp í útvarpinum. Eg fekk 800 teldupostar. Eg gjørdist bilsin um hesa undirtøkuna, tí eg var so smátt farin at halda, at tað at loysa trupulleikar við at tosa saman var nakað, sum børnini máttu taka sær av einsamøll, tí vaksin bara bardust so nógv, sum teimum lysti. Hetta minti ikki sørt um tað, at vaksin kunnu drekka og banna, meðan børn ikki sleppa. Hin 20. mai talaði eg á friðarráðstevnuni í Bath, og hin 20. mai tosaði eg við Chellie Pingree og Tom Daschle. Eg hevði varhugan av, at Tom Daschle als ikki gav hesum ans, tí hann hugdi ikki at mær og legði bara mín stíl í lumman uttan at lesa hann. Hin 22. juni helt eg eina røðu á ársaðalfundinum hjá Maine Green Independent Party. Nú er 26. oktobur, og eg haldi aftur eina røðu. Hetta er eitt sera vánaligt tekin, tí hetta merkir, at vit ikki hava frið – vit hugsa í roynd og veru um at drepa enn fleiri menniskju. Eg fái vaml av at hoyra mína egnu rødd. HALLO! Er nakar har úti, sum lurtar?
Eg rokni bara við, at mín rødd er for lítil til at verða hoyrd. So hesa ferð fari eg at leggja røddir hjá øðrum børnum afturat. Saman eru vit kanska nóg sterk. Børn sum Ali, sum var trý ára gamal, tá ið vit drupu pápa hansara í flógvakrígnum. Ali skavaði mold av grøvini hjá pápa sínum hvønn dag í trý ár, meðan hann rópti til hansara: “Tað er í lagi, babba, tú kanst koma út nú! Menninir, eru farnir.” Og Luay, sum var 11 ára gamal og glaður at sleppa at ganga í skúla og sleppa at gera heimaarbeiði. Hann fór í song, tá ið hann vildi, og kom upp, tá ið hann vildi. Men í dag hevur hann onga útbúgving, og hann hoyrir enn spreingingarnar inni í høvdinum á sær.
Og børnini í Basra í Suðurirak, sum hendan dag spæla í húsatoftunum, meðan ávaringarlúðrarnir hjá loftverjuni ýla, tí vit halda áfram at bumba tey. Og øll børnini í Irak, sum ongantíð fara at gerast vaksin, tí tey hava fingið blóðkrabba av tí ótarnaða uraniuminum í okkara rakettum – og tey kunnu ikki fáa heilivág ella geislaviðgerð, tí vit ikki lata teirra land samráðast um handil við onnur lond. (Irak fekk handilsbann við USA og onnur lond í heimssamfelaginum eftir fyrsta flógvakríggið). Eg kenni ikki nøvnini á øllum hesum børnunum.
Kunnu tit hoyra okkara røddir nú? Eg vil leggja tíggju ára gamla Mohibollah úr Afhanistan afturat, sum var úti við til familju sín, tá ið hann fann eina av teimum litføgru tyssibumbunum við einum fallskíggja. Hon var sum ein sodavatnskassi til støddar. Hvat barn hevði ikki farið og hugt nærri at tí? Hendan søgan endaði við, at har sum vinstra hond hansara plagdi at vera, hingu einans smáir lepar av kjøti eftir.
George W. Bush hevur biðið øll amerikonsk børn geva ein dollara til børnini í Afganistan. Her er mín dollari: røddin hjá seks ára gomlu Paliko, sum varð borin inn á sjúkrahúsið, meðan hon enn var í sínum fínasta kjóla. Hon hevði verið í einum brúdleypi, har vit bumbaðu í tveir tímar – og drupu alla familju hennara – av óvart. Og tvey ára gamla Alia, sum varð funnin undir teimum sorlaðu múrsteinunum, sum drupu familju hennara, tá ið vit sprongdu hús teirra – aftur av óvart. Aftaná bóðu okkara hermenn um orsaka. Sínámillum kalla teir afganar fyri “rag heads” (eyðmýkjandi lýsing, sum amerikanarar nýta um tey, sum ganga í turban – á føroyskum “ývið høvd”). Sum eg segði í mínum stíli um flaggið, so leggja vit meira í symbol, enn vit leggja í livandi menniskju.
Kunnu tit hoyra okkum nú? Myndugleikar okkara fíggja eitt barnasjónleikarhús í Afganistan, sum lærir børnini at berjast við pennum og pappíri, heldur enn við vápnum. Tey siga, at afganarnir skulu “gerast partur av tí útbúna heimssamfelagnum”. Tey kalla tað “Tað mobila minisirkusið”. Íðkararnir eru foreldraleys børn, sum búgva stutt norðan fyri Kabul, á einum barnaheimi við meira enn 2000 ofrum frá okkara flogálopum. Nær gerast vit partur av tí útbúna heimssamfelagnum?
Kanska vilja tit hoyra røddirnar hjá nøkrum palestinskum børnum? Hjá Sami, sum varð skotin í høvdið av einum ísraelskum hermanni, dagin fyri hann fylti 12 ár. Tíggju ára gamla Riham, sum varð dripin í skúlagarðinum av einum ísraelskum stríðsvogni, og 14 ára gamli Faris, sum bað átta ára gamla beiggja sín, Abdel, verða heima, meðan hann fór at keypa inn. Abdel noktaði, og tí slapp hann at síggja ein stríðsvogn skjóta og drepa beiggja sín á gøtuni. Og tey seks Matar børnini, millum tveir mánaðir og seytjan ára gomul, sum øll vórðu dripin, tá ið ein ísraelskur flogskipari, sum fleyg í einum flogfari, sum varð framleitt í USA, slepti eina bumbu niður á húsini hjá teimum. Flogskiparin var sendur av ísraelska forsætisráðharranum Ariel Sharon, sum okkara forseti sigur vera ein mann, sum vil hava frið.
Kunnu tit hoyra okkum nú? Hvat við røddunum hjá ísraelskum børnum? Hvat við røddunum hjá fjúrtan ára gomlu Raaya og tvey ára gomlu Hemda, dripnar saman við foreldrum sínum av einum palestinskum sjálvsmorðsbumbumanni, tá ið tey fóru út at eta pitsu? Níggju mánaðar gomlu Avia, sum varð dripin av palestinum, sum skutu og kastaðu granatir á bilar, ella teimum tólv tannáringunum, sum vórðu dripnir í einum náttklubba av einum sjálvmorðsbumbumanni? Kunnu tit hoyra okkum nú?
Hvussu nógv børn afturat skulu líða ella doyggja, áðrenn tit hoyra okkum? Hetta er ikki illa meint, men eg vóni veruliga, at eg aldrin skal halda eina friðarrøðu aftur.”
1. Charlotte hevur búð í nógvum ymiskum londum. Hevði hon kunnað hildið hesa røðuna, um hon einans hevði búð í USA? Um ikki, merkir hetta so, at vit eru noydd at kenna aðrar mentanir fyri at skilja, hví tað er so umráðandi at sleppa undan kríggi? Ella merkir tað, at vit mugu kenna eina mentan, sum hevur upplivað kríggj, fyri at skilja, hvussu ringar avleiðingarnar av einum kríggi kunnu vera? Er tað gjørligt at skilja álvaran í tí, sum Charlotte sigur, um ein ikki sjálvur hevur upplivað tað, sum hon hevur upplivað?
2. Hvat er tað, sum Charlotte finst at í hesi røðuni?
· amerikonskum politikki
· at tað er kríggj í heiminum
· at heimsins leiðarar ikki megna at loysa trupulleikarnar við at tosa saman
· at umstøðurnar hjá børnum í heiminum í dag eru so vánaligar
· at menniskju ikki verða vird
· annað
Tekur tú undir við hennara atfinningum? Hvat heldur hon kann gerast fyri at bøta um umstøðurnar? Heldur tú, at tað er lætt at bøta um umstøðurnar? Heldur tú, at tann, sum finst at onkrum, eisini eigur at hava eina loysn á, hvussu trupulleikin kann loysast, ella er tað í lagi at mótmæla, hóast ein ikki hevur nakað svar sjálvur?
3. Heldur tú, at Charlotte heldur tað vera stuttligt at vera kend fyri tað hon ger? Ella ynskir hon bara, at tað, sum hon sigur og skrivar, skal elva til broytingar í heiminum? Hvussu koma vit okkum undan, at okkara áhoyrarar hugsa um okkum, tá ið vit bara royna at bera fram ein boðskap? Er gjørligt at skilja boðskapin frá tí persóninum, sum kemur við honum?
4. Charlotte sigur, at tey, sum hava valdið, ikki vilja lurta eftir henni, og tí má hon halda so nógvar røður um frið. Men hví vilja politikararnir ikki lurta eftir henni? Tí hon er eitt barn? Hevði tað hjálpt, um hon var eldri? Ella lurta kanska fleiri eftir henni, nevniliga tí hon er eitt barn? Ella halda politikararnir kanska, at hon hevur einki vald, sum hon kann trýsta teir við, og tí er tað, sum hon sigur, ikki so týdningarmikið? Halda tit, at teir høvdu lurtað eftir henni, um teir vistu, at nógv fólk tóku undir við tí, sum hon segði?
Halda tit, at heimsins leiðarar áttu at lurtað meira eftir røddunum hjá børnunum, og ikki bara lurtað, men eisini gjørt, sum børnini søgdu, at teir áttu at gjørt? Vita børn betur enn vaksin, hvat er umráðandi og krevst, soleiðis at heimurin verður betir? Um børn vita betur enn vaksin, merkir tað so, at vit gerast býttari við aldrinum?
Halda tit, at tað ger mun, at Charlotte torir at siga sína meining á henda hátt? Hevði tað hjálpt, um fleiri gjørdu tað sama?
5. Charlotte sigur, at hon “var so smátt farin at halda, at tað at loysa trupulleikar við at tosa saman var nakað, sum børnini máttu taka sær av einsamøll, tí vaksin bara bardust so nógv, sum teimum lysti.” Berjast børn minni enn vaksin? Eiga vaksin ikki at berjast minni enn børn?
6. Hví fara vaksin í kríggj heldur enn at tosa saman? Nær er tað lættara at berjast ella taka vápnini fram, heldur enn at tosa? Hvat er tað, sum ger, at tað onkuntíð er so ringt at tosa saman? Kunnu allar ósemjur og trupulleikar loysast við at tosa saman, ella eru bardagi, vápn og kríggj onkuntíð einasta loysnin?
7. Fyri at loysa ósemjur mugu vit hava nakrar eginleikar. Hvørjar? Er neyðugt at:
· lurta eftir hvørjum øðrum?
· hyggja burtur frá mistøkunum hjá øðrum?
· viðganga okkara egnu mistøk?
· virða hvønn annan, sama hvat hin parturin sigur ella ger?
· vera vinir, sama hvat hendir?
· dáma hvønn annan, sama hvat hendir?
· vita, hvat vit sjálvi vilja?
· vita, hvat ið hini vilja?
· hava álit á, at tað, ið hin parturin sigur, altíð er satt?
· kunna hyggja í eyguni á hvørjum øðrum?
· leggja okkara egnu áhugamál til síðis?
· stríðast fyri tí, sum vit trúgva á – sama hvat hendir?
· kunna seta okkum í støðuna hjá hinum persóninum?
Eru allir hesir eginleikarnir líka umráðandi? Er nakar, sum vit kunnu vera fyriuttan? Er nakar eginleiki, sum tú vilt leggja afturat?
8. Kunnu vit krevja, at øll, sum hava stórar hugsjónir, altíð eru før fyri at liva eftir hesum hugsjóninum? Ella mugu vit broyta okkara hugsjónir, um vit sjálvi ikki eru før fyri at liva eftir teimum?
9. Er meira umráðandi at ansa eftir, at børn fáa betri umstøður at liva undir enn vaksin? Hví/ hví ikki?
10. Tey børnini, sum Charlotte nevndi, liðu ikki einans, meðan kríggj var í teirra landi. Eisini aftaná, antin av ringum minnum, ella tí tey høvdu mist onkran í familjuni, ella av handilsforðingum.
Skal hetta skiljast sum, at eitt kríggj ikki er endað, hóast hermenninir hava lagt vápnini frá sær? Ella merkir hetta, at tað tekur tíð, áðrenn sárini frá einum kríggi er lekt? Nær er eitt kríggj liðugt? Hvat av hesum heldur tú vera best?
· at eingin longur verður dripin?
· at eingin longur er bangin?
· at ein týðiligur vinnari altíð er?
· at tað ikki longur er nakar, sum hevur marruna um kríggj?
· at samfelagið riggar aftur?
· at øll føla, at tey verða rættvíst viðfarin?
· at restin av heiminum virðir landið, sum bleiv álopið?
· at landið, sum byrjaði kríggið, biður um umbering?
Kann friður koma í heimin, um øll menniskju klára at finna loysnir á trupulleikunum við at tosa saman? Er hetta gjørligt, ella er hetta ein ógjørligur og óveruleikakendur dreymur?
11. Amerikanski rithøvundurin og uppfinnarin Benjamin Franklin (1706 – 1790) skrivaði eina ferð í einum brævi til ein amerikanskan patriot, at “ongantíð var eitt gott kríggj farið fram, ella hevði tað endað við einum vánaligum friði” (there never was a good war or a bad peace). Hvat meinti hann við tí? Meinti hann, at tað altíð er skeivt at fara í kríggj, sjálvt ímóti einum landi, sum er ein hóttan antin móti sínum egnu íbúgvum ella móti øðrum tjóðum? Ella er eitt slíkt land longu í einum slagi av kríggi? Og hevði tað øvut verið rætt hjá einum landi at bundið frið við eitt annað land, hóast umstøðurnar vóru órættvísar? Áttu londini, sum Týskland vann á undir seinna heimsbardaga, havt bundið frið við Týskland á teirra treytir?
12. Hvat halda tit, at vit áttu at gjørt ímóti statum ella tjóðum, sum eru ein hóttan móti friðinum hjá øðrum?
13. Er tað altíð skeivt at drepa eitt menniskja?


text:
verður peningur játtaður, verður søkt eftir einum kommunulækna afturat
Fjórði læknin verður fyrstu árini á Strondum.
Í løtuni eru trý kommunulæknastørv við Skálafjørðin, men bara ein lækni er í føstum starvi.
Játtar løgtingið pengarnar, fær Heilsutrygd boð um at søkja eftir einum kommunulækna afturat til Skálafjarða læknadømi.
Í síðstu viku vóru borgarstjórarnir í Runavíkar-, Nes- og Sjóvar kommunu á fundi við Sirið Stenberg, landsstýriskvinnu í heilsu- og innlendismálum.
Á fundinum varð samtykt, at verður ein fjórði kommunulækni settur, fer hann at hava viðtalu á Strondum til tunnilssamband verður millum Strendur og Runavík.
Heilsumiðdepilin í Runavík skal útbyggjast so tað verður pláss fyri einum kommunulækna afturat. Depilin skal í seinasta lagi verða liðugur tá tunnilin letur upp.


text:
- Publiceret den 24 mai 2011
- Víst: 16354
Hóast Eysturoyggin er bæði stór og høg, so eru Funningsbjørgini og Búgvin tey einastu fuglabjørgini á oynni.
Sum nevnt aðrastaðni, lógu Gjógv og Funningur saman í einum og øllum til umleið 1826. Tá fekk Gjógv frábýtt markatal, 15 merkur, sum er helvtin av jørðini í báðum bygdunum. Eisini vórðu bjørgini býtt tá. Funningsmenn býttu, og gjáarmenn tóku. Býtt var soleiðis, at øll bjørgini fram við landi - av Múlanum og vestur til Stein - vóru býtt javnt móti Búgvanum og Torvu. Gjáarmenn tóku Búgvan og Torvu, og hetta býtið av bjørgunum er galdandi dagin í dag.
Sum nevnt aðrastaðni, lógu Gjógv og Funningur saman í einum og øllum til umleið 1826. Tá fekk Gjógv frábýtt markatal, 15 merkur, sum er helvtin av jørðini í báðum bygdunum. Eisini vórðu bjørgini býtt tá. Funningsmenn býttu, og gjáarmenn tóku. Býtt var soleiðis, at øll bjørgini fram við landi - av Múlanum og vestur til Stein - vóru býtt javnt móti Búgvanum og Torvu. Gjáarmenn tóku Búgvan og Torvu, og hetta býtið av bjørgunum er galdandi dagin í dag.
Manna millum hevur hetta býtið mangan verið á munni. Eyðvitað hava gjáarmenn hildið Búgvan og Torvu verið tann betra partin, tí annars høvdu teir tikið fastlandið.
Einaferð varð ein gjáarmaður spurdur, hví teir ikki tóku fastlandið heldur enn Búgvan og Torvu. Hann svaraði: "Tað er óneyðugt at taka fastlandið, tí skeiðin liggur hjá". Hetta skuldi óivað skiljast soleiðis, at bjørgini vóru so høglig, at har kundi tú altíð "sníkja" teg við stongini.
Funningsmenn munnu eisini hava verið væl nøgdir við sín part, tí bjargamaðurin Pól Jóhannes í Lon, úr Funningi, nevndi m.a. í eini útvarpssamrøðu, at hann helt, at bjørgini høvdu líka nógvan fugl sum Búgvin.
Hóast bjørgini eru býtt, so hava funnings- og gjáarmenn í góðum felagsskapi røkt tey. Gjáarmenn hava verið nógv í Funningsbjørgunum saman við funningsmonnum, meðan funningsmenn harafturímóti lítið hava verið í Búgvanum við gjáarmonnum - hvør orsøkin til tess man vera.
Einaferð varð ein gjáarmaður spurdur, hví teir ikki tóku fastlandið heldur enn Búgvan og Torvu. Hann svaraði: "Tað er óneyðugt at taka fastlandið, tí skeiðin liggur hjá". Hetta skuldi óivað skiljast soleiðis, at bjørgini vóru so høglig, at har kundi tú altíð "sníkja" teg við stongini.
Funningsmenn munnu eisini hava verið væl nøgdir við sín part, tí bjargamaðurin Pól Jóhannes í Lon, úr Funningi, nevndi m.a. í eini útvarpssamrøðu, at hann helt, at bjørgini høvdu líka nógvan fugl sum Búgvin.
Hóast bjørgini eru býtt, so hava funnings- og gjáarmenn í góðum felagsskapi røkt tey. Gjáarmenn hava verið nógv í Funningsbjørgunum saman við funningsmonnum, meðan funningsmenn harafturímóti lítið hava verið í Búgvanum við gjáarmonnum - hvør orsøkin til tess man vera.


text:
Landsstýrismaðurin leyg
Dan Klein --- 12.09.2017 - 08:20
Perlur: Fyri løgtinginum, um at ongar lógir ella reglur vóru fyri flutning av vandamiklum farmi. Oyggjatíðindi 11. juni 2004:
Vit á Oyggjatíðindum hava áhaldandi vilja fingið greiði á ymiskum viðurskiftum, sum landsstýrismaðurin, Bjarni Djurholm, varar av.
Eitt av hesum prinsipiellu málum er, at hann í svari uppá fyrispurning frá Heðini Mortensen, fyrrverandi tingmanni, segði í løgtinginum, at ongar reglur ella lógir vóru fyri flutningi av d.d. dynamitti á føroysku vegunum. Men sum sæst, so er stjórin á Brunaumsjón landsins, grundleggjandi ósamdur.
Eftir stendur, at so hevur landsstýrismaðurin logið fyri løgtinginum. Oyggjatíðindir hevur eftir treiskar royndir, fingið fatur í Bjarna Djurholm og »konfronterað« hann við lygnina, sum kanska er útloyst av vánaligari ráðgeving úr Vinnumálaráðnum.
Ert tú greiður yvir, at tú hevur logið í løgtinginum í svarinum um flutning við vandamiklum farmi á føroysku vegunum?
- Havi eg tað. Tað visti eg ikki...
Hvørja viðmerking hevur tú til hetta?
- Tú hatta má eg kanna, og so kunnu vit tosa saman aftur.
Og Bjarni Djurholm kannaði og hann kannaði, men vit á Oyggjatíðindum frættu ongantíð aftur.
Í løgtinginum møttu vit honum aftur, væl áðrenn løgtingið fór í summarfrí.
- Nú Bjarni, onki hoyrdist frá tær aftur?
- Tú, eg havi grivið allar upplýsingar fram, og bíði bara eftir at tú ringir.
Og vit hava ringt, og vit hava ringt.Við hvørt málar hann, so er hann til fótbóltsdyst, ella er hann bara ikki at hitta.
Heldur ikki í Vinnumálaráðnum í gjáramorgunin. Vit ganga tí út frá, at Djurholm brúkar sama taktikkin, sum landsstýrismaðurin í fiskivinnumálum, Bjørn Kalsø, sum í fleiri mánaðir hevur runnið undan fyrispurningi frá Oyggjatíðindum. So nú má tíðin vera klár til at fáa løgmann uppí leikin.
Lógin greið fyri knappperlur
OYGGJATÍÐINDI 31. MARS 2004
Herfyri skrivaðu vit um akfar, fult av dynamitti, sum fór útav á Sundi. Í hesu sambandi varð víst til fyrispurning í løgtinginum frá Heðini Mortensen um vandamiklan farm. Í hesum sambandi segði Bjarni Djurholm, at ongar treytir vóru fyri vandamiklum farmi.
Men stjórin á Brunaumsjónini, Petur á Lava Olsen, er ikki samdur og hevur hesar viðmerkingar:
Í viðmerkingunum til brunalógina § 21 (um spreingievni) stendur m.a. um júst hetta soleiðis:
"I øvrigt bemærkes, at der for en del af de omhandlede virksomheder er gældende lovbestemmelser. Sprængstoffabrikker må således kun oprettes og drives af personer, der har landsstyrets tilladelse, jfr. lov nr.68 af 22. maj 1912 "angående Sprængstoffer" og lagtingslov nr. 43 af 22 maj1969 om våben. Det samme gælder fyrværkerifabrikker, jfr. lagtingslov nr. 27 af 8. maj 1969 om fyrværkeri."
Men 1912 fevnir vist nokk ikki um flutning. Krøv til bilførara kunnu sjálvsagt setast eftir ferðslulógini.
ADR-reglurnar eru ikki bara sum at siga tað at seta í gildi. Tað er minst 20 stór ringbind um alt møguligt.
Men vit kunnu út frá faktiska føroyska tørvinum á landi, við galdandi reglum, lættliga fyriskriva neyðugar vandamerkingar fyri serligan flutning. (somu merkingar sum oljubilarnir hava.)
- Tað líkist ongum at vandamikil farmur ikki er merktur, tí vit hava avmarkaðan flutning við tílíkum, sigur Petur á Lava Olsen, at enda.


text:
Orð: Isaac Watts
Lag: George Frederick Root
Týtt: Victor Danielsen
Upprunaheiti: There is a land of pure delight
1. Tað er eitt land, har gleðin ei
skal følna burt sum her,
har er ei nátt, men ljós hvør leið,
og sorg har eingin ber;
har er eitt ljóst og ævigt vár,
ei blómur doyggja har,
og eingin pína, einki tár
kent í tí landi varð.
2. Tær grønu markir ánni hjá
várt eyga skoða kann,
sum forðum Guds fólk Kána’an sá,
tá Jordan millum rann;
ja, stóðu vit, sum Móses stóð,
og hugdu landið í,
ei Jordans á, ei deyðans flóð
helt okkum burt frá tí!


text:
Stóra málið á politisku dagsskránni í Føroyum seinastu árini hevur verið nýskipan av fiskivinnuni. Málið liggur nú í vinnunevnd Løgtingsins, sum eigur stóru avbjóðingina at laga uppskotið til støðutakan í løgtinginum. Føroya Arbeiðsgevarafelag hevur givið síni sjónarmið til kennar bæði mótvegis landsstýrismanninum í fiskivinnumálum og á fundi í vinnunevndini. Í hesi umberingini fer felagið tí at lata flestu okkara meiningar annars í mun til lógaruppskotið liggja.
Tó er eitt mál, sum lítla ella onga umrøðu hevur fingið, hvørki í almenninginum og at síggja til heldur ikki í politisku skipanini. Tað er málið um, hvørt tilfeingisgjaldið skal beinleiðis inn á fíggjarlógina ella í Búskapargrunnin. Føroya Arbeiðsgevarafelag heldur, at tilfeingisgjaldið eigur at setast í Búskapargrunnin.
Seinast, tá lógin um Búskapargrunnin var til politiska viðgerð, vísti Føroya Arbeiðsgevarafelag á, at rættast hevði verið at vent aftur til upprunaligu orðingina í lógini um Búskapargrunnin. Upprunaliga orðingin ásetti, at eisini tilfeingisgjaldið frá fiskivinnuni skuldi í grunnin.
Verður hetta gjørt, og gjaldið lagt í Búskapargrunnin, ber til yvir nøkur áramál t.d. 5 ella 10 ár at javna tann partin av inntøkunum á fíggjarlógini, sum stava frá tilfeingisgjaldi. Soleiðis hevði borið til at tryggja føroyska búskapin ímóti teim stórum sveiggjum, sum tilfeingisinntøkurnar náttúruliga hava.
Ein slík broyting hevði eisini merkt, at hesar inntøkurnar í ávísan mun eisini kundu enda sum ein uppsparing, sum í síðsta enda kundi verið brúkt til strategiskar íløgur, gjørdar fyri at betra um fíggjarliga haldførið á føroyska búskapinum.
Eyðkennið fyri fiskivinnuna er, at hetta er ein vinna, sum yvir longri áramál er merkt av stórum sveiggjum, sum í flestu førum eru íkomin av útifrákomandi orsøkum. Marknaðarprísur og tær nøgdir, sum koma til sølu frá fiskivinnuni, hava stór sveiggj, sum vit onga ávirkan hava á.
At gera fíggjarlógina tengda at sveiggjandi inntøkum heldur Føroya Arbeiðsgevarafelag ikki verða skilagóðan politikk í mun til at tryggja stabilitet í búskapinum, hvørki uppá styttri ella longri sikt.
Felagið heitir tí staðiliga á vinnunevndina og løgtingið alt, um at tillaga lógaruppskotið soleiðis, at tilfeingisgjaldið verða lagt í Búskapargrunn, fyri síðani at gera av, hvussu hesar kunnu nýtast fyri at tryggja ein stabilan føroyskan búskap.


text:
Sunnukvøldið 10. des. kl. 18.00 verða jólini sungin inn í Skála kirkju. Hetta er nú 8. árið á rað, at skipað verður fyri hesum tiltaki. 7 jólasálmar úr sálmabókaískoytinum umframt “Gleðilig jól” verða sungnir afturvið góðum tónleiki, sum lokalir tónleikarar taka sær av. Harafturat verður ein nýumsettur norskur jólasálmur at hoyra umframt 2 aðrar tónleikaframførslur.
Kristanna Sighvatsson, sum býr og er uppvaksin á Skála, hevur jólahugleiðingar. Frammanundan hava onnur fólk við tilknýti til bygdina hugleitt um jólaminnir frá aðrari tíð og øðrum mentanum. Kristianna er aktiv í bygdalívinum og dugir væl at siga frá – tað vísti hon m.a., í sendingini “Við Tóri á túri”, sum varð send av Skála fyrr í heyst.
Aftaná gudstænastuna bjóðar kirkjuráðið ein drekkamunn í kirkjukjallaranum.
Fyrireikararnir vóna, at nógv møta upp til hetta jólaliga tiltak.


text: Pool-Mate urið frá Swimovate dugir sambært teimum sjálvum at telja longdir og tøk í øllum fýra greinum, líka mikið um tú gert saltovendingar ella ei, og uttan at tú skalt trýsta á nakran knøtt millum hvørja endurtøku. Tað heldur skil á hvussu nógv tøk tú í miðal tekur hvørja longd, og goymir hesi miðaltøl fyri hvørt sett, og kann enntá minnast til hvussu langar pausurnar vóru millum hvørt sett (um altso tú trýsti stop og start millum settini). Tað veit hvussu langt tú svam og hvussu skjótt, og hvussu nógvar kaloriur tú brendi. Framleiðarin sigur at triathletar hava testað tað yvir longri tíð og yvir hundraðvís av kilometrum, og at úrslitini vísa at tað rakar yvir 99.75% rætt. Urið fer at kosta einar 7-800 krónur í Bretlandi, og kemur á marknaðin í summar.


text:
Jomontíðin
Jomontíðin í Japan tók við um 14 000 f.Kr. og vardi til eftir 300 f.Kr. [1][2]. Hetta var ein hin fyrsta og eftir øllum at døma drúgvasta mentanin í japanskari søgu. Tíðarskeiðið eitur Jōmon eftir orðinum, ið merkir snóramynstur, sum prýða fyrstu leirkerini, ið jomonfólkið gjørdi um 7000 f.Kr. Næstan alla hesa longu tíðina livdu fólk í smáum samfeløgum við strondina, við áarósar ella í líðum. Smáttur teirra stóðu hálvar niðri í jørðini og vóru taktar við leyvi og greinum. Fólkið við strendurnar livdi mest av kræklingi, ostru og øðrum skelfiski, og fólkið inni í fjallalendinum veiddi og hentaði nøtir og ber. Sum tíðin gekk, fóru teir at dyrka grønmeti og hirsu, men farið verður ikki at dyrka rís, fyrr enn jomontíðin nærum er komin at enda, og Yayoitíðin tekur við.
Kojiki-fornsøgurnar, ið er savn í trimum bindum av japanskum frumsøgnum og søguligum tilburðum, skrivað við kinverskari skrift, varð liðugt í 712 f.Kr. Har verður sagt frá einum keisara, sum kom av teirri syðstu stóru oynni, Kyushu, og førdi fólk sítt í ein landnyrðing. Keisarin æt Jinmu-tennō ("Halgur krígskeisari"). Hann segði seg vera ættaðan frá sólgudinnuni Amaterasu-ōmikami. Í fimtu øld f.Kr. fekk Yamato-ættin valdið í sunnara parti í Miðhonshu, tætt við núverandi Kyoto. Oddamaðurin hjá Yamato-ættini segði seg vera ættaðan frá Jinmu-tennō, sum hóast ivasom søgulig prógv verður hildin at vera fyrsti keisarin í Japan [3].


text:
Peningastovnar biðja kundar lata samleikaprógv
Allir føroyskir, danskir og evropiskir peningastovnar hava sambært lóg um hvítvask skyldu til at tryggja, at samleikaprógv verða fingin til vega frá øllum kundum. Ert tú kundi í BankNordik, og hevur tú enn ikki latið okkum samleikaprógv, fært tú í hesum døgum bræv um hetta.
Orsøkin er, at lógin um hvítvask áleggur øllum peningastovnum at seta tiltøk í verk til tess at forða yvirgangi og hvítvaski av pengum. Tað er sostatt ikki tí, at vit í BankNordik hava ítøkiligan illgruna um, at kundar okkara hava samband við yvirgang ella hvítvask, men tað er heilt einfalt tí, at lógin áleggur okkum og øllum øðrum peningastovnum at fáa til vega samleikaprógv frá øllum kundum okkara.
Lata kundar ikki nøktandi samleikaprógv, kann ein avleiðing verða, at tað verður álagt okkum at steingja kontur, netbanka og gjaldskort hjá viðkomandi.
Hvat er nøktandi samleikaprógv?
Í dag vísa kundar samleikaprógv, tá ið kontur verða stovnaðar, men lógin um hvítvask áleggur okkum eisini at fáa til vega samleikaprógv frá kundum, sum hava verið í bankanum í nógv ár, og sum vit kenna væl. Øll skulu – uttan undantak – lata samleikaprógv.
Góðkend samleikaprógv eru avrit av passi og koyrikorti. Hevur tú sum kundi hvørki pass ella koyrikort, verður tú biðin um at lata avrit av tveimum av hesum samleikaprógvum: dóps- ella navnabrævi, p-talskorti, seinastu ársuppgerðini frá Taks ella skjal frá almennum myndugleika, ið skjalprógvar navn, p-tal og bústað.
Hvussu verða upplýsingarnar brúktar?
Samleikaprógvið verður síðani skrásett saman við øðrum upplýsingum um kundan. Hetta verður gjørt, til tess at vit kunnu lúka ásetingarnar í lógini um hvítvask. Upplýsingarnar verða sostatt ikki sendar víðari ella latnar myndugleikum ella øðrum. Tær verða bert skrásettar í bankaskipanini. Peningastovnar, sum ikki fylgja leiðreglunum frá Fíggjareftirlitinum um at fáa til vega samleikaprógv, verða revsaðir.
Lógarheimild
Reglurnar um at fáa til vega samleikaprógv eru ásettar í ”Anordning nr. Nr. 79 om ikrafttræden for Færøerne af lov om forebyggende foranstaltninger mod hvidvask af udbytte og finansiering af terrorisme.” Til ber at lesa lógina her.


text:
Óluva Klettskarð, tingkvinna fyri Tjóðveldi, var við at fella uppskotið sum tingfólk løgdu fram um tunlar norður um Fjall, áðrenn tingið fór heim, men Kringvarpið bjóðaði henni til tjak móti Henrik Old.
Og tað hevur fingið norðingar at undrast, at tingkvinnan, sum kundi havt framskundað tunlarnar eini 2-3 ár, nú brádliga er boðin inn í sjónvarpsstovuna til tjak umboðandi nakað sum tingkvinnan hevur felt.
Atkvøðugreiðslan um uppskotið Fast samband um Leirvíksfjørð (tunlar norður um fjall) sum fall við einari atkvøðu til 2. viðgerð - sæst her
Um tú veitst okkurt, sum VP ikki veit - skriva so til vp@vp.fo


text:
Í dag hevur Helgi Dam Ziska, stórmeistari í talvi, verið og vitjað skúlanæmingarnar á Glyvrum. Her greiddi hann stutt frá síni lívsleið higartil, hann kom við onkrum góðum ráðum til tey, ið hava hug at telva, og síðani telvaði hann móti hópin av børnum og onkrum vaksnum við.
Kl. 8.10 telvaði Helgi móti 1.a og b, kl. 10.35 móti 3.a og b og kl. 11.30 móti 2.a og b. Børnini í forskúlanum fingu eisini høvi at telva móti Helga, og tað var sera stuttligt. Vit telvaðu kl. 9.40.
Her eru nakrar myndir frá degnum. Myndirnar vórðu tiknar, meðan Helgi telvaði móti børnum úr forskúlanum Brúnni.


text:
St. Pætursborg
St. Pætursborg (russiskt; CaHkT-ПeTepбypr) er býur í Russlandi. Í 1914 varð navnið á býnum broytt til Petrograd (Russiskt: ПeTporpaд; IPA: [pʲɪtrɐˈgrat]), í 1924 varð tað broytt til Leningrad (Russiskt: ЛeHиHrpaд; IPA: [lʲɪnʲɪnˈgrat]) og í 1991 fekk býurin aftur sítt gamla navn St. Pætursborg. Túsundtals russiskir bøndur doyðu í mýrulendinum fram við Neva, tá ið teir bygdu St. Pætursborg. Pætur Mikli kallaði býin "vindeygað vestur ímóti Evropa". Býurin er tann milliónabýurin í heiminum, sum liggur longst norðuri.
Pætur Mikli grundaði býin í 1703.


text:
Fyrsti heimasigur í Betrideildini
Jens Rói Sørensen | 08/05/18
So megnaði okur tað endiliga, at vinna fyrsta heimasigurin í Betrideildni í ár og sanniliga ein søtur sigur.
Uttan at gjøgnumganga allan dystin minutiøst, so vil je siga beinaveg, at hetta er besta avrik je havi sæð frá okra síðu í ár. Skal sigast, at je tíverri ikki sá dystin í steypakappingini har okur sendu verandi vinnarar úr Klaksvík úr kappingini og norður í myrkri.
Ilt er at siga júst hvat er hent við liðnum, men tað tykist sum um, at ein nýggjur neisti er tendraður.
Í uppstilingini móti EB/Streymi vóru teir, fyri mær, tveir reiðiliga nýggir leikrar á liðnum. Hóast teir hava verið við umkring liðið fyrr, so havi je ikki sæð teir spæla serliga nógv áður. Men je má rósa teimum báðum, 20 ára gomlu Rana og John Villi. Báðir spældu ein framúr góðan dyst, og tað tóktist als ikki nerva teimum at byrja inni á besta fótbóltsliðnum í Suðuroynni. At hava nakrar ungar leikarar sum megna at taka av møguleikanum, tá brúk er fyri teimum, er sera týdningarmikið og at hava ein breiðan hóp til eitt langt kappingár er alfaomega um man vil yvirliva í deildini.
Tað var týðuligt frá byrjan at TB/FC Suðuroy/Royn vildu vinna dystin móti EB/Streymi, og hóast gestirnir fingu mál nærum beinavegin, so koyrdi heimaliðið á sum onki var hent. Allir leikarar runnu nógv og stríddist fyri hvønn einasta bólt, og ein nýggj spæligleði týkist verða komin yvir liðið.
Búi javnaði við einum fínum skallara og Salmundur vísti framúr sparkiteknik, tá hann úr 25 metrum sendi eitt missil í netið til 2-1 sum eisini var hálvleiksstøðan. Sjálvt Gullok var imponeraður av vristspark-missilinum.
At gestirnir úr Sundalagnum hava nakrar fínar leikarar, sum eisini kunnu nøkur ting á einum fótbóltsvølli vístu teir fleiri ferðir. Teir javnaðu til 2-2 í einari løtu har heimaliðið hevði slept fótin av pedalini eina løtu.
Málið var sum ein vátur vøttur í andliti, men okur svaraðu tíbetur aftur beinavegin. Búi fekk fatur á einum innleggi, og hóast nærum at missa bóltin, so fekk hann sent innfyri og beint á pannuna á Ibrahim sum skallaði sigurin í netið. Sundalagsmenn høvðu ikki fingið armarnar niður eftir útjavnandi málið, so vóru teir útspældir og afturút 3-2. Hóast EB/Streymur sendi høgu miðverjar sínar fram í álopi seinastu løtuna, so megnaðu teir sær null og niks móti vælleikandi liðskipara okra, Teitur Olsen og dananum Dennis, sum stóðu sum ein múrur frammanfyri Budakovic í málinum.
Sigurin kom í hús og frøðin stór á áskoðarafjøldini, ið heppaði á liðið gjøgnum allan dystin. Nakrir sundalagsfjepparar vóru komnir suður og teir hoyrdust væl, men teir fingu ikki eitt bein til jørðina. So skjótt teir róptu eitthvørt á lið sítt, so svaraði heimafjøldin umgangandi aftur og fleirfalt í ljóðstyrki.
Vónandi megnar venjarin, Ståhl at halda geistinum uppi og koyra á í sama stíli sum móti EB/Streymi, tí so eri je vísur í, at Suðringar koma kløkka nógvar “serfrøðingar” ið annars vænta okum í botninum.


text:
Sandur
Sandur er onnur av teimum stóru bygdunum í Sandoynni. Sandur er ivaleyst ein av elstu bygdunum í Føroyum, hon er grundað í víkingatíðini um ár 825. Landnámsmenn, ið tóku land her, vóru norskir víkingar. Sandur er eisini størsta markatals bygd, saman við Hvalba. Á sandi er sandur við einastu mølheyggjum í Føroyum. Sandurin á Sandi er sera vælegnaður til eplavelting.
Kirkjan á Sandi er sera áhugaverd, tí har hava nógvar kirkjur staðið á sama stað, undan hesari, tann fyrsta varð bygd um ár 1100. Ungmannafelag var stovnð í 1923, og felagshús teirra varð bygt í 1953, og eitur tað Virkið. Tað er síðani umbygt og víðkað og sett í tíðarhóskandi stand.
Í 1988 vóru eini eldri sethús, Norðara Koyta, sett í stand, og hetta hús verður nú nýtt til bygdarsavn. Sands fornminnissavn eigur húsini, somuleiðis eigur felagið eisini gamla handilin á Grótteigum, ið Jóhan Mortensen á Tvøroyri læt byggja, beint eftir at fríhandilin var komin til Føroya.
Einans á Sandi eru rættiligir sandheyggjar. Teir nevnast mølheyggjar og eru friðaðir. Mølheyggjar eru vorðnir til í einum samspæli ímillum sand og plantuvøkstur, ið verður førdur á staðið við vindinum. Fyritreytin fyri, at sandheyggjar kunnu koma í, er, at nóg nógv er til av sandi, og at tey plantusløgini, ið kunnu geva lívd, eru til staðar, soleiðis at sandurin, ið leggur seg uttan um planturnar, verður bundin við teirra rótgreining. Har vaksa plantur og liva flogkykt, ið ikki eru at finna aðrastaðni í landinum.
Innihaldsyvirlit
Sagnir[rætta | rætta wikitekst]
Nógvar sagnir eru knýttar til Sand bygd, fyrst og fremst tær um Kálv Lítla og Harra Klæmint. Teir vóru báðir prestar á Sandi og tað er sanniliga ikki fyri teirra dygdir, teir eru kendir. Kálvur Lítli var prestur her í 14. øld, og hann var yvirgangskroppur og manndrápari. Harra Klæmint var prestur her í 17. øld, og hann hugsaði bert um at kráma jørð undir seg.
Úr "Færøske Folkesagn og Æventyr" hjá Jacob Jacobsen.
Áhugaverd støð í bygdini[rætta | rætta wikitekst]
- Prestagarðurin Todnes
- Kálvmannarætt og Presthólmur
- Norðara Koyta
- Sands Listasavn
- Sands kirkja
- Junkarinsfløtt
- Tingborðið í Trøðum
- Mølheyggjarnar á sandinum
- Akselsa handil
- Minnisvarðin fyri Jóannes í Króki
- Nýggja sólurið
- Sandsvatn
- Gróthúsvatn
Myndir[rætta | rætta wikitekst]
Heima á Sandi. Heima á Sandi er einasti stað í Føroyum, har rættiligir sandheyggjar eru.
Útsýni frá Inni í Dal heim í bygdina og til Sandsvatn.
Keldur[rætta | rætta wikitekst]


text:
Olvheðin: Hetta er góð kensla
Olvheðin Jacobsen hevur verið virkin innan kirkju og samkomur og hevur skrivað fleiri sangir, sum verða sungnir í samkomum. Hann hevur eisini spælt í øðrum samanhangum – eitt nú var hann við í teaturkonsertini Rósu Mariu, og hann sang kór hjá luttakara í íslendska Eurovision fyrr í ár.
Olvheðin hevur seinastu tíðina gingið á tónleikaskúla í Reykjavík og skal nú fyri fyrstu ferð spæla sum solistur á Summar Festivalinum.
- Tað er ein góð kensla, og eg kenni tað sum eina viðurkenning av tí, sum eg fáist við, sigur Olvheðin Jacobsen.
Her ber til at síggja samrøðu við Olvheðin Jacobsen:


text:
Tíðindaskriv
Nýggjur samskipari settur1. august 2017 | TB
Tvøroyrar Bóltfelag vil við hesum boða frá, at nýggjur samskipari er settur. Jens Petur Brattalíð tekur við sum samskipari í felagnum eftir Elinborg Nygaard.
Jens Petur hevur áður verið samskipari í júst Tvøroyrar Bóltfelag og hevur sostatt drúgvar royndir innan … Les meira
Gerst samskipari í TB5. juli 2017 | TB
Tvøroyrar Bóltfelag søkir við hesum eftir einum samskipara, ið skal samskipa dystir, kappingar og annað ið felagið luttekur í. Samskiparin hevur eisini til uppgávu at taka sær av ymiskum fyrifallandi uppgávum hjá felagnum.
Samskiparin skal virka saman við nevndir felagsins … Les meira
Vodafone stuðlar16. juni 2017 | TB
Annar risin á føroyska telemarknaðinum hevur nú eisini fingið eyguni upp fyri nýggja samstarvinum í Suðuroynni og hevur valt at stuðla felagnum.
Vodafone sigur soleiðis á heimasíðu sínari um teirra stuðulspolitikk:
– Vit leggja stóran dent á at vera nýskapandi … Les meira
Teitur Justinussen komin heim16. juni 2017 | TB
Evnaríki og tekniskt dugnaligi Teitur Justinussen verður aftur partur av Effodeildini, hesa ferð við TB/FC Suðuroy/Royn. Teitur hevur í alt leikt 168 dystir við TB í sínari tíð sum fótbóltsleikari í vaksnamannadeildini. Av hesum 168 eru 76 leiktir í Effodeildini … Les meira
Tvøragenta við U15-landsliðnum11. juni 2017 | TB
14-ára gamla tvøragentan Nancy Einarsson skal luttaka í Brøndby Cup seinni í summar saman við føroyska U15-kvinnulandsliðnum.
Venjari hjá U15-kvinnulandsliðnum er Øssur Hansen. Brøndby Cup er í døgunum 28.-30. juli.
Vit ynskja Nancy hjartaliga til lukku við úttøkuni og bestu … Les meira
Samhugaskriv til høvuðsstuðulin10. juni 2017 | TB
Tvøroyrar Bóltfelag ynskir við hesum at senda okkara samkenslu til høvuðsstuðul okkara, Varðin Pelagic, øllum teimum sum varða av fyritøkuni og arbeiðsfólkið.
Vit ynskja felagnum alt tað besta við í hesa sváru tíð.
Tíbetur var dagurin í gjár eitt dømi … Les meira
Nýggj stroymingartænasta15. mai 2017 | TB
FSF hevur ment eina stroymingartænastu, sum fer at gera tað lættari hjá øllum at fylgja við í føroyskum fótbólti. FSF sigur soleiðis um nýggju stroymingartænastuna:
Hesin pallur finst sum heimasíða og app har dystir í Effo deildini og øðrum úrvalsdeildum … Les meira
Sáttmálin við Johan Gulliksen uppsagdur15. mai 2017 | TB
Johan Gulliksen verður ikki at síggja aftur í grønu troyggjuni hjá TB/FC Suðuroy/Royn, sáttmálin er uppsagdur eftir, at staðfestast mátti, at skaðin hann hevur fingið verður ov drúgvur. Johan Gulliksen leikti ein dyst fyri TB/FC Suðuroy/Royn.
Felagið var vitandi um, … Les meira
Tvøroyrar Bóltfelag 125 ár13. mai 2017 | TB
Hin 13. mai í 1892 bleiv fyrsta føroyska fótbóltsfelagið stovnað og kunnu vit í dag hátíðarhalda hendan varðan fyri føroyskan fótbólt. Fyri 125 árum síðani tóku menn lógvatak saman og stovnaðu Tvaeraa Boldklub, seinni Tvøroyrar Bóltfelag. Hetta vóru ungir menn, … Les meira
125 ára føðingardagur Tvøroyrar Bóltfelags9. mai 2017 | TB
Leygardagin er sum kunnugt 13. mai og tað merkir, at Tvøroyrar Bóltfelag gerst 125 ára gamalt. Dagurin verður hildin á Seglloftinum klokkan 10:00, tá borðreitt verður við morgunmati.
Um kvøldið verður rimmar dansur í Tvøroyrar Klubba. Hans Jacob og Vinmenn … Les meira
Fótbóltsskúlin hjá FSF 20172. mai 2017 | TB
Fótbóltssamband Føroya saman við HB skipa aftur í ár fyri fótbóltsskúla fyri børnum í aldrinum 6 til 14 ár (fødd í 2003 til og við 2011).
Stað & dagar
Í Gundadali 23. – 24. juni 2017
Tíð
- Fríggjadag kl. … Les meira
Kvinnukvøld 27. apríl22. apríl 2017 | TB
27. apríl klokkan 19:00 verður árliga kvinnukvøldið, sum Tvøroyrar Bóltfelag skipar. Nógv spennandi er á skránni, millum annað mótasýning, skemt, tónleikur og annað. Øll skráin sæst á myndini niðanfyri.
Atgongumerkir kunnu keypast hjá Effo á Tvøroyri til 25. apríl … Les meira
Kunnandi fundur um Fótbóltslógina22. mars 2017 | TB
Lassin Isaksen frá FSF, kemur suður næsta tórsdag, at halda kunnandi fund, har evni verður Fótbóltslógin 2017.
Lassin fer at at tosa um døming og undirvísa í broytingunum í Fótbóltslógini.
Fundurin verður í húsinum Við Stórá tórskvøldið tann 30. mars … Les meira
Kemilux stuðlar Tvøroyrar Bóltfelag21. mars 2017 | TB
Tað legst í heilum til av skaranum av stuðlum til hetta kappingarárið. Tvøroyrar Bóltfelag kann kunngera Kemilux sum ein av stuðlunum í ár.
Kemilux hevur meira enn 50 ár á bakið, 1965 fór Kemilux undir at framleiða sápu. Høvuðsendamálið var … Les meira
U17 landsliðið til EM20. mars 2017 | TB
Í summar verður heilt serligur fyri nakrar ungar dreingir í Føroyum, tí U17 landsliðið hevur í dag tryggjað sær luttøku til EM endaspælið, sum verður í Kroatia um slakar tveir mánaðir. Í dag var seinasti dystur í hesari undankappingini og … Les meira
Suðringur, Holva Fish og Defa stuðla liðnum20. mars 2017 | Jan Smedemark
Tvøroyrar Bóltfelag kann við hesum kunngera enn ein stuðul til liðið, hesu fer er talan um trý feløg í oynni, ið øll virka innan fiskivinnuna. Feløgini talan er um eru Suðringur, P/F Holva Fish og P/F Defa.
Felags fyri allar … Les meira
Vest Pack og NJM stuðla15. mars 2017 | TB
Tvøroyrar Bóltfelag kann kunngera tveir av stuðlunum, ið felagið hevur gjørt samstarvsavtalu við í ár. Talan er um lokala N. J. Mortensen og Vest Pack. Bæði eru feløg, ið eru og hava verið ein týðandi partur av føroyska samfelagnum.
N. … Les meira
Palle Eysturberg venur U12 dreingirnar13. mars 2017 | TB
Ungdómdeildin hjá Tvøroyrar Bóltfelag hevur gjørt avtalu við Palla Eysturberg um at venja U12 dreingjaliðini í ár. Palle hevur drúgvar royndir sum venjari, og var við góðum úrslitum venjari hjá U12 gentuliðnum í fjør.
Hetta árið verður serliga spennandi hjá … Les meira
Samstarvsavtala við Eik11. mars 2017 | TB
Í gjár var samstarvsavtala gjørd við Eik Banka, ið umfatar nýggja samstarvinum millum Tvøroyrar Bóltfelag, FC Suðuroy og Bóltfelagnum Royn.
Í samband við avtaluna, ið varð undirskriva av Róin Schrøter og Henrik Thomsen, segði Róin soleiðis:
– Tað er umráðandi … Les meira
Ungdómsdeildin: Nú nærkast til kappingarbyrjan27. februar 2017 | TB
Nú nærkast til kappingarnar hjá teimum ungu fara at byrja. Tey fyrstu kappingaryvirlitini fyri yngru deildunum eru nú sendar feløgnum.
U17 gentur luttaka sum felagsliðið SB í ár. Kappingin hjá teimum fer av bakkastokki 11. mars, tá skal SB taka … Les meira


text:
Saturday, May 24, 2014
Jazz-bitin - upphiting til Mentanarnáttina í Føroya heitasta húsi
Fríggjadagin 6. juni er árliga Mentanarnáttin í Tórshavn við ørgrynnu av mentanarligum upplivingum í býnum. Men áðrenn Mentanarnáttin brestur á, borðreiðir Norðurlandahúsið við eini heilt serligari listarligari uppliving.
Í sambandi við at árliga Summarframsýningin letur upp bjóða vit til ein Jazz-bita frá klokkan 12.00 til 13.00 við sprelskum jazztónum frá bólkinum “Yes or No” og heilsugóðum brellbitum frá nýggju kafé’ini SMAKKA.
GLAS - Summarframsýningin 2014
Sandur, soda og kálk. Og burtur úr sandi, soda og kálki: siliciumoxid, aluminiumoxid, magnesiumoxid, calciumoxid, natriumoxid og kaliumoxid. Ólívrunnin súrevni, sum verða hitað, smeltað, sindrað, reinskað, javnað, kølnað, storknað og verða til glas.
Glas. Hetta torgreidda, skapleysa tilfar, sum hevur verið evnað til í meiri enn 5000 ár og sum við sínum evnafrøðiligu samanseting, síni søgu, sínum hitamekanisku, mekanisku og ljósfrøðiligu eginleikum, við mátanum ljósið næstan ótarnað fer í gjøgnum tað, við síni styrki og skroypileika, við sínum einsýnda vakurleika og við sínum óendaligu nógvu brúksmøguleikunum, hevur fingið sítt eyðsýnda pláss í listini.
Á summarframsýningini 2014 er glas sum tilfar í listini í miðdeplinum. Framsýningin gevur okkum høvi at uppliva møguleikarnar sum liggja í glasinum, tá tað hevur verið í hondunum á Tróndi Patursson (FO), Brynhildur Thorgeirsdóttir (IS), Pipaluk Lake (DK), Kristiina Uslar (EE), Outi Turpeinen (FI), Onnu Viktoriu Norberg (SE) og Brandi Patursson (FO). Sjey listafólk úr Norðurlondum og Baltalondum, sum hava glasið til felags. Sjey listafólk sum arbeiða við og móti teimum eginleikum, sum glasið hevur, og sum brúka hetta einastandani tilfar á hvør sín hátt.
Framsýningin er opin til sunnudagin 24. august.
Posted by Listin at 8:17 AM